open-index/open-wikipedia-markdown huggingface dataset:
Kala Ha-Surit, Ha

***La Siria Fianĉino*** (hebree: ***Kala Ha-Surit, Ha***) estas filmo (2004) de reĝisoro Eran Riklis.

## Historio 
Post la Sestaga milito en 1967, 17 mil druzoj, kiuj loĝis dum jarcentoj en la Golanaj Altaĵoj, subite trovis sian vivon rompita kaj siajn familiojn dividitaj per nepasebla landlimo. Depost tiu dato, la druzoj de Golano rigardas sin kiel Sirianojn sub israela okupacio. Ili ne intermiksiĝas kun Israelanoj, rifuzas ricevi israelajn pasportojn, kaj loĝas en siaj propraj vilaĝoj. Kunlaboraĵo franca/germana/israela, *La Siria Fianĉino* rakontas la historion de unu familio dum ili preparas ĉeesti la edziniĝo de sia filino ĉe la limo. Ĝi estas korŝira dramo, kiu ne elektas flankon, sed provas prezenti la politikan konflikton de la regiono laŭ homa vidpunkto.

Mona (Clara Khoury), juna druzino estas fianĉino de siria televid-stelo Tallel (Derar Sliman) el Damasko, viro, kun kiu ŝi neniam konatiĝis. Pro tio, ke nek Sirio nek Israelo agnoskas la alian, post kiam la fianĉino transpasos la limon en Sirion, ŝi neniam rajtos reveni en Israelon, kaj la tago de ŝia edziniĝo, kutime tago de granda ĝojo, povas esti unu el la plej malĝoja. Kvankam la filmo rakontas tristajn realaĵojn pri la politika situacio en Mezoriento, ĝi ankaŭ estas historio kun sociaj kaj kulturaj konsekvencoj. Amal (Hiyam Abbas), fratino de Mona, estas seneliriĝinta en malĝoja edziĝo. Ŝi volas vizitadi Universitaton de Ĥajfo, sed estas malhelpita de ŝia edzo Amin (Adnan Trabshi), kiu timas perdi la vizaĝon en la vilaĝo kaj fordoni sian regadon super ŝi.

Hammed (Makram Khoury) la patro de Mona, Sirio-favoranta agitanto konata de la israela polico, estas malpermesata vojaĝi al la limo por adiaŭi sian filinon. Li sentas rankoron kaj rifuzas bonveni sian filon Hattem (Eyad Sheety) kaj lian rusan edzinon ĉe ilia reveno de Moskvo, ĉar tiu rompis la familian tradicion kaj foriris antaŭ ok jaroj. Alia filo, Marwan (Ashraf Barhom), aferisto, estas bonvenata de la familio sed estas malakceptata de kolera eks-koramikino, franca laboristino ĉe la Ruĝa Kruco (Julie-Anne Roth), kiu laboras en la vilaĝo.

Dum tiuj konfliktoj kirliĝas sub la surfaco, la situacio plie absurdiĝas, kiam la edziniĝo estas minacata de burokrata malcedemo ĉe la limaj kontrolpunktoj inter Israelo kaj Sirio. Laŭ israelaj reguloj, la paspermeso de Mona devas esti stampita, kiam ŝi eliras; laŭ siriaj reguloj, ĉiu, kiu tenas paspermeson kun israela stampo, ne rajtas eniri Sirion. Nek israelaj nek siriaj doganistoj ŝajnas scii, kion fari, kaj la fianĉino kaj fianĉo restas en nenieslando, devigitaj komuniki per megafonoj premitaj kontraŭ ŝlositaj pordegoj.

## Premioj 
* 2004 Montréal World Film Festival, "*Grand Prix*" (Plej bona filmo) - Eran Riklis
* 2004 Flanders International Film Festival, "*Plej bona enscenigo*"
* 2004 Locarno International Film Festival, "*Premio de la ĉeestantaro*"
* 2005 Bangkok International Film Festival, "*Golden Kinnaree Award*" (Plej bona filmo)
* 2005 European Film Award nominacio, "*Plej bona aktorino*" - Hiam Abbass

## Eksteraj ligiloj 
* Oficiala retpaĝaro

Kategorio:Filmoj aperintaj en 2004
Kategorio:Israelaj filmoj
Busprito

eta|300px|Ŝipa busprito
eta|300px|Diagramo de ŝipa busprito
La **busprito** estas masto kiu estas fiksita sur la pruo kaj elstaras ĝis la plej antaŭa parto de velŝipo.

Ĝi servas por ebligi uzi pli da velojn (ĵibojn) antaŭ la frontmasto.

Ankaŭ ĝi estas bona loko por fiksi la stajaron de la plej alta parto de la frontmasto.

## Vidu ankaŭ 
* Prua ferdeko
* Pavezo

Kategorio:Ŝipoj
Kategorio:Ŝiperoj
Flughaveno de Rimini

**Flughaveno Federico Fellini**, alinome **flughaveno Rimini-Miramare**, estas itala flughaveno en Miramare, kvartalo de Rimini. Ĝi servas la urbon Rimini kaj la proksiman respublikon San-Marino, kies registaro posedas akciojn de la flughavena kompanio *Aeradria*.

En 2006 la flughavenon uzis 324.454 pasaĝeroj. Precipe somere multaj inter ili estas turistoj, sed ankaŭ negocistoj. Multaj flugoj iras de kaj al Rusio (Jekaterinburgo, Moskvo, Novosibirsk, Sankt-Peterburgo), tial la plej gravaj ŝildoj estas ankaŭ ruslingvaj.

La civila parto de la flughaveno estas dediĉita al la reĝisoro Federico Fellini, devena el Rimini; lia silhueto estas unu el la emblemoj de la flughaveno. La origina, armea parto estas dediĉita al kolonelo Giannetto Vassura. Ĝi estas uzata de armeaj helikopteroj; iamajn armeajn jetojn oni transigis al la flughaveno de Cervia.

La kurejo de la flughaveno iras de sud-oriento al nord-okcidento kaj mezuras 2996 m × 45 m. Ĝin paralelas preskaŭ samlonga ruliĝejo.

## Publika trafiko 
Antaŭ la flughaveno estas la finhaltejo de publika aŭtobuso 9, kiu labortage dufoje hore kaj festotage unufoje hore ligas la flughavenon kaj la urbocentron. En distanco de malpli ol kilometro situas haltejo 33 de la laŭmara buslinio 11 (Rimini–Riccione), kiu trafikas multe pli ofte kaj rapide. Tamen estas iom danĝere transiri la rapidvojon SS 16 antaŭ la flughaveno.

La distanco al la fervoja stacio *Rimini Miramare*, kie haltas regionaj trajnoj, estas ĉirkaŭ unu kilometro. Ankaŭ por ĝin atingi necesas transiri vojon SS 16.

## Eksteraj ligiloj 
* Flughavena retejo 
* Informoj de World Aero Data 

Rimini
Kategorio:Transporto en Rimini
Venceslao

**Venceslao** aŭ Vaclavo estas vira antaŭnomo slava, interalie de kelkaj polaj kaj ĉeĥaj reĝoj.

## Venceslao en naciaj lingvoj 
* ĉeĥe *Václav*
* germane *Wenzel*
* angle *Wenceslaus*
* itale *Venceslao*
* pole *Wacław*
* hungare *Vencel*

## Famaj Venceslaoj
### Regantoj
#### Bohemio 
*  928- 935 Sankta Venceslao, duko de Bohemio
* 1191-1192 Venceslao la 2-a, duko de Bohemio
* 1205-1253 Venceslao la 1-a (Bohemio), reĝo
* 1278-1305 Venceslao la 2-a (Bohemio), reĝo, estis ankaŭ Venceslao la 1-a (Pollando)
* 1305-1306 Venceslao la 3-a (Bohemio), reĝo, estis ankaŭ Venceslao la 2-a (Pollando)
* 1378-1419 Venceslao la 4-a (Bohemio), reĝo, estis Venceslao (Sankta Romia Imperio)

#### Pollando 
* 1300-1305 Venceslao la 1-a (Pollando), estis Venceslao la 2-a (Bohemio)
* 1305-1306 Venceslao la 2-a (Pollando), estis Venceslao la 3-a (Bohemio)

#### Sankta Romia Imperio 
* 1378-1400 Venceslao (Sankta Romia Imperio), romia-germana reĝo

### Aliaj 
* Wacław z Szamotuł, ĉ. 1526-1560, pola renesanca komponisto
* Václav Špála, 1885-1946, ĉeĥa pentristo, grafikisto kaj ilustristo
* Wacław Komar, 1909-1972, pola oficiro
* Václav Havel, n. 1936, ĉeĥoslovaka kaj ĉeĥa politikisto
* Václav Klaus, n. 1941, ĉeĥa politikisto
* Vencel József Schunda, ĉeĥa-hungara muzikilisto
* Vencel Bíró, hungara historiisto
* Vencel Csibi, rumania hungara inĝeniero

## Vidu ankaŭ 
* Esperantaj personaj nomoj
* Václav - pereinta vilaĝo en Ĉeĥio

## Referencoj 
Kategorio:Viraj personaj nomoj
Kategorio:Slavaj personaj nomoj
Kategorio:Listoj de regantoj laŭ nomo
Distrikto Stormarn

La **distrikto Stormarn** -  - situas en la federacia lando Ŝlesvigo-Holstinio de Germanio. Ĝia administra sidejo estas la urbo Bad Oldesloe. La distrikto kovras areon de 766 km², kaj fine de  ĝi havis  loĝantojn. La teritorio apartenas al la metropola regiono Hamburgo.

Najbaras la distriktoj Segeberg norde, Orienta Holstinio - plus la eksterdistrikta hansa urbo Lubeko - nordoriente, Duklando Lauenburg oriente kaj sude, kaj aldone al la federacia lando hansa urbo Hamburgo okcidente.

## Administra divido 
La distrikto konsistas el 5 komunumaroj, en la germana lingvouzo de Ŝlesvigo-Holstinio *Amt*, pluralo *Ämter*, kaj aldone el 10 sendependaj urboj kaj komunumoj. Ĉiuj komunumaroj konsistas el pluraj neurbaj kaj parte ankaŭ urbaj komunumoj, kaj kune ofertas grandan parton de la publikaj servoj. Sume en la distrikto ekzistas 55 unuopaj (urbaj kaj neurbaj) komunumoj. En la sekva listo inter krampoj aldoniĝas la respektiva nombro de loĝantoj laŭ la stato fine de .

**Urbaj kaj neurbaj komunumoj sen aparteno al komunumaro**:

'*Komunumaroj (*Ämter*) kun unuopaj membraj (urbaj kaj neurbaj) komunumoj*':

## Historio 
"Stormarn" estas la malnova nomo de regiono kaj posta Graflando, kies loĝantoj jam en dokumento de la 11-a jarcento latine nomatas "stormarii".

* Ĝis proksimume la jaro 600 la regiono Stormarn estas loĝata de Saksoj, kaj la orienta limo de la hodiaŭa distrikto al la distrikto Duklando Lauenburg estas la limo inter ĝermanaj saksoj kaj elboslavoj.
* Ĉirkaŭ la jaro 810 la franka imperiestro Karolo la Granda konstruigas limfortikaĵon kun la nomo *Limes Saxoniae* tra la regiono, por protekti la frankan imperion, kiu dum la antaŭaj jardekoj konkeris la teritoriojn de la Saksoj en norda kaj centra Germanio, kontraŭ orientaj slavaj triboj.
* Dum la jaro 1111 la grafo Adolf la 1-a de la dinastio Schauenburg ricevas la regionojn Holstinio kaj Stormarn kiel feŭdo.
* Dum 1322 la rivero Alster iĝas la okcidenta limo de la regiono Stormarn (pli okcidentaj areoj iĝas parto de Hamburgo).
* Dum 1762 du komunumaroj de la regiono iĝas parto de Danio, dum 1773 tri pliaj komunumaroj.
* Dum 1867, post la alligo de la regionoj Suda Ŝlesvigo kaj Holstinio al Prusio, kreiĝas la prusia provinco "Ŝlesvigo-Holstinio" kun 19 distriktoj kaj unu eksterdistrikta urbo (Altona, kiu intertempe estas parto de Hamburgo). Stormarn estas unu el tiuj 19 distriktoj. Administra sidejo unue estas Reinbek, post la jaro 1973 Wandsbek kaj poste - provizore post 1943 kaj oficiale post 1949 - Bad Oldesloe.
* Dum 1970 el du komunumoj de la distrikto Stormarn kaj du pliaj komunumoj de la distrikto Pinneberg kreiĝas la urbo Norderstedt, kiu iĝas parto de la distrikto Segeberg kaj intertempe havas pli ol 70.000 loĝantoj. La nombro de distriktaj komunumoj reduktiĝas al 55, kaj la nombro de komunumaroj de 8 al 5.

## Eksteraj ligiloj 
* oficialaj paĝoj de la distrikto (germanlingvaj)

Dosiero:Mennokate.jpg|Bad Oldesloe
Dosiero:Schloss Ahrensburg.JPG|Ahrensburg
Dosiero:Schloss Reinbek, Arkaden.JPG|Reinbek
Dosiero:Utspann Bargteheide.JPG|Bargteheide


S
S
Laterotranĉo (geometrio)

[eta|[Laterotranĉita kuba kahelaro estas laterotranĉo de kuba kahelaro, purpuraj kuboj estas laterotranĉita. Lateroj estas bevelitaj, formante novaj bluajn kubajn ĉelojn. Verticoj estas senpintigitaj, formanta novajn ruĝajn kubokedrajn ĉeloj.]]
En geometrio, **laterotranĉo** estas operacio kiu tranĉas laterojn kaj verticojn de hiperpluredro aŭ kahelaro, kreante la novajn facetojn anstataŭ ĉiu latero kaj vertico.

Dum la laterotranĉo, lateroj kaj verticoj estas tranĉataj nur ĝis minimuma bezonata grado, kiam en la lateroverticotranĉo la verticoj estas tranĉataj ankaŭ plu.

La operacio aplikas al hiperpluredro en 3 aŭ pli multaj dimensioj kaj al kahelaroj en 2 aŭ pli multaj dimensioj.

La operacio je la regula hiperpluredro aŭ kahelaro estas priskribata per etendita simbolo de Schläfli t0,2{p,q,...}.

Ĉi tiu operacio por pluredroj kaj 2-kahelaroj estas ankaŭ nomata kiel *ekspansio* aŭ *elvolvaĵo*, ĉar ĝi povas esti farita ankaŭ per preno de edroj de la fonta formo kaj dismovo ilin foren kaj enigo de la novaj edroj en la breĉoj por ĉiu malfermita vertico kaj latero. Noto ekspansio por la aliaj dimensioj ne estas la samo kiel laterotranĉo. Ekzemple por plurĉeloj kaj 3-kahelaroj ekspansio estas la samo kiel edrotranĉo.

[480px|eta|maldekstra|Vico de diversgradaj laterotranĉoj inter [kubo (geometrio)|kubo kaj okedro]]

Por pluredroj, laterotranĉa operacio donas direktan vicon de la fonta pluredro al ĝia duala pluredro.

Por pli alte dimensiaj hiperpluredroj, laterotranĉo donas direktan vicon de fonta hiperpluredro al ĝia rektigita formo.

## Vidu ankaŭ 
* Unuforma pluredro
* Uniforma plurĉelo

Kategorio:Hiperpluredroj
Brno-Starý Lískovec

[maldekstra|Preĝejo de sankta [Johano Nepomuka|eta|dekstra|250px]]
**Starý Lískovec** estas urboparto kaj katastra teritorio en Ĉeĥio, kaj ekde la 24-a de novembro 1990 sub la nomo **Brno-Starý Lískovec** ankaŭ urboparto de la statuta urbo Brno, situanta ĉe la sudokcidenta urborando, tamen relative proksime al la urbocentro. Ĝis la 1960-aj jaroj formis Starý Lískovec kaj Brno-Nový Lískovec unuecan katastran teritorion Lískovec (Brno).

Ĝi havas  (). Tiuj vivas plejparte en paneldomoj konstruitaj fine de la 1970-aj jaroj, nur minoritato vivas en familiaj domoj konstruitaj ankoraŭ antaŭ aligo de la memstara vilaĝo al Brno.

Al Starý Lískovec veturas tramoj n-roj 5 kaj 8 kaj kelkaj buslinioj de Integrita trafiksistemo de Sudmoravia regiono.

En la strato „Elišky Přemyslovny“ (strato Elizabeta Premislidino) troviĝas romkatolika preĝejo Sankta Johano Nepomuka, konstruita tie en 1926. Kelkpaŝe antaŭ la preĝejo, rekte kontraŭ la lerneja edifico, situis loka tombejo, en la 1970-aj jaroj nuligita.

*Zámeček* (kasteleto), estas edifico en Lískovec, kiu estis nenio alia ol malnova biena administra korto, kiun en Lískovec konstruigis cistercianinoj por administranto de sia bieno, al kiu Starý Lískovec apartenis. Ĝi ne estis privata havaĵo, sed post nuligo de la cisterciana klostro en 1782 ĝi fariĝis privataĵo, tamen la sekvaj posedantoj en ĝi vidis ekonomian centron. Ankaŭ restado de Elizabeta Premislidino apartenas al legendoj, nenie ĝi estas dokumentita, plie la bieno apartenis al ŝia rivelino Elizabeta Riĥenza, kiun ŝi sincere malamis kaj evitis. La legendo estas bela, kvankam ĝi neniel rilatas al la strat-nomo. Elizabeta Premislidino fondis monaĥinejon de dominikaninoj apud Sankta Anna en 1312 en la strato Pekařská (Bakista), nun hospitalo ĉe Sankta Anna, sed kun la bieno de Elizabeta Riĥenza ŝi havis nenion komunan. Riĥenza siavice fondis la menciitan monaĥinejon de cistercianinoj en 1323 kelkcent metrojn malsupre en la nuntempa Mendel-placo kaj donacis al ĝi Starý Lískovec kun aliaj bienoj.

En la kvartalo troviĝas ankaŭ naĝejo, tenisejo (sportklubo Tatran Starý Lískovec), la kinejo ne funkcias plu.

## Loĝantaro 
Kategorio:Distrikto Brno-urbo
Starý Lískovec
Persona protekt-ekipaĵo

eta|Germana fajrobrigadisto kun protekt-ekipaĵo

La **persona protekt-ekipaĵo** evitu lezojn kaj sanecajn ŝarĝojn ĉe la laboro aŭ aliaj faradoj, se alia aranĝo ne eblas. Krom la teknikaj antaŭzorgoj kontraŭ endanĝerigojn (ekz. aerumado) kaj organizaj aranĝoj (ekz. maniero de la laborado, labortempo) la persona protekt-ekipaĵo estas baza parto de la tiel nomita "klasika laborprotekto". Ili devas konformi al naciaj normoj kaj leĝoj.

## Ekzemploj 

Image:Protection.jpg|Protekt-ekipaĵo de abelbredisto
Image:Seal Swim Goggles.jpg|Okulŝirmilo
Image:Chainsaw helmet.jpg|Protektkasko
Image:Disposable nitrile glove.jpg|Protektganto

## Vidu ankaŭ 
* CE-signado

## Eksteraj ligiloj 
* EUR-Lex, leĝ-datumaro de la EU
* Persona Protekta Ekipaĵo (PPE) prezenta animacio
Laborprenanto

**Laborprenanto** (aŭ **dungito**) estas homo, kiu kadre de kontrakta rilato (skribe aŭ buŝe) disponigas sian laborforton al labordonanto (entreprenisto, dunganto).
La limigo inter memstara laboro kaj malmemstara laboro ofte estas flua. Indikoj por la distingo povas esti: membrigo en la entrepreno, ordonlibereco, propra laboriloj, memmastrumado de labortempo kaj tiel plu - sed la ĉefan bazon por la distingo formas ŝtataj leĝoj.
Multe da homoj kritikas, ke la nocio "laborprenanto" estas malĝusta, ĉar "laborprenanto" ne prenas laboron, sed donas sian laborforton pro materia dependeco al entreprenisto, kiu pro tio estu "laborprenanto" kaj ne "labordonanto"; sed la nocio "dependa laboranto" ne estas oficiala.

Vidu: dungito

## Eksteraj ligiloj 
* ILOLEX -Internaciaj Labornormoj. 
* Internacia Labor-Organizo

Kategorio:Labora juro
Laborsekureca specialisto

La **laborsekureca specialisto** estas fakulo kun trejnado en la kampo de laborprotekto. La ĉefa tasko estas subteni la labordonanton ĉe la efektivigo de sanecaj kaj sanaj laborkondiĉoj por la laborprenantoj. Tiu ĉi laborsekureca posteno estas en multaj ŝtatoj laŭleĝa devoligo.

## Eksteraj ligiloj 
* Eŭropa agentejo por sekureco kaj sano ĉe la laboro , kun ligiloj ankaŭ al aliaj mondopartoj.
* Informiloj pri laborprotekto de la Aŭstra Laborinspektejo , ankaŭ en Esperanto

Kategorio:Labora juro
Flugo 269 de One-Two-GO

**Flugo 269** de kompanio One-Two-GO je la  estis linia flugo en Tajlando, de Bangkok al Phuket. Ĝi akcidentis dum la alteriĝo, kun 123 pasaĝeroj kaj 7 aviadilanoj.

La aviadilo estis de tipo McDonnell Douglas MD-82. Tiu tipo havas du motorojn kaj taŭgas por mallongaj kaj mezaj distancoj.

Dum la surteriĝo de la aviadilo, je la horo 9:35 UTC (15:35 laŭ loka tempo), estis fortaj vento kaj pluvo. La terkontakto okazis laŭplane, sed poste la aviadilo iĝis neregebla kaj transiris la finon de la kurejo. Ĝi trafis arbojn, disrompiĝis en du partojn kaj fine penetris en teramason, ekbrulante.

En la aviadilo mortis 90 homoj; 40 estis savitaj; ili parte mem sukcesis forkuri el la brulanta aviadilo. En la antaŭa parto mortis ĉiuj, ankaŭ ambaŭ stiristoj. La flughaveno estis fermita, ĉiuj flugoj estis nuligitaj.

Laŭ raportoj la 40 savitoj havis jenajn landajn devenojn: 14 tajlandanoj, 8 britoj, kvar germanoj, tri irananoj, tri irlandanoj, du israelanoj, du nederlandanoj, du svedoj kaj aŭstro, aŭstraliano, kanadano kaj italo.

Laŭ Chaisak Angsuwa, estro de la tajlanda aviada aŭtoritato, la stiristo pro la malbona provis senhalte restarti, sed la aviadilo perdis la ekvilibron.

La du aviad-registriloj estis trovitaj kaj esploritaj en Usono, kie la aviadilo estis konstruita. Ilia analizo montris, ke en la lastaj 19 sekundoj de la flugo neniu el la du stiristoj manipulis ion. Kredeble la aviadilo estis kaptita en tondila vento. La oficiala esploro unue kulpigis la stiriston, kiu provis alteriĝi malgraŭ averto. Je la 19-a de septembro oni kulpigis la flughavenan instalaĵon, ĉar tri el ĝiaj ses vento-avertiloj ne funkciis pro manko de sunĉela energio, kiu estis elĉerpita pro la nuba vetero. Sed la aviadilo havis proprajn, sendependajn avertilojn pri vento. La esploro konkludis, ke la stiristoj eraris, kaj blokis la flugojn de la kompanio One-Two-GO por 56 tagoj.

## Eksteraj ligiloj 
* Aircraft Accident Investigation Committee, Ministry of Transport of Thailand:
** Final report( ) 
** "INTERIM REPORT ONE TWO GO AIRLINES COMPANY LIMITED MCDONNELL DOUGLAS DC-9-82 (MD-82) HS-OMG PHUKET INTERNATIONAL AIRPORT THAILAND 16 SEPTEMBER 2007." AAIC (Archive) 
* Listo de la pasaĝeroj (deadlink)
* Retejo de One-Two-GO 

Kategorio:Aviado en Tajlando
Kategorio:Aviadilaj akcidentoj en 2007
Laborloka taksado

La **laborloka taksado** estas proceso per kiu oni sisteme esploras, taksas kaj forigas endanĝerigojn kaj sanecajn ŝarĝojn ĉe la laboro por plialtigi la entreprenan nivelon de laborprotekto.
Por atingi maksimuman laborlok-kvaliton, leĝoj de multaj ŝtatoj (ekzemple en EU surbaze de la Direktivo 89/391/Eŭropa Ekonomia Komunumo, de la 12-an de junio 1989). postulas, ke la entreprena responsulo sisteme esploru kaj taksu ĉion endanĝerigon kaj sanec-ŝarĝon, kiuj tuŝas la laborantajn homojn.
Endanĝerigoj kaj sanecaj ŝarĝoj povas havi diversspecajn kaŭzojn; ekzemple: maŝinoj, laboriloj, kemiaĵoj, radiado, bruo, skuado, streĉo, tempopremo, laborloka klimato, lumigo, korppozicio aŭ manipulado de ŝarĝaĵoj. Ankaŭ ne ĉiuj homoj estas same ŝarĝeblaj. Sekve oni aparte atentu pri la specifaj endanĝerigoj por senspertaj aŭ protektbezonaj laborantoj, ekzemple junuloj, graveduloj aŭ handikapuloj. La rezultoj de la esplorado kaj la planitaj aranĝoj por eviti la endanĝerigojn estu fiksitaj skribe en la tiel nomata “sekureca kaj sanprotekta dokumento”.

## Eksteraj ligiloj 
* Eŭropa agentejo por sekureco kaj sano ĉe la laboro , kun ligiloj ankaŭ al aliaj mondopartoj.
* Informiloj pri laborprotekto de la Aŭstra Laborinspektejo , ankaŭ en Esperanto

Kategorio:Labora juro
Komunumaro Trave-Land

**Trave-Land** estas komunumaro - en la germana lingvouzo de Ŝlesvigo-Holstinio **Amt**, pluralo *Ämter* - en la federacia lando Ŝlesvigo-Holstinio de Germanio. Ĝi troviĝas en la distrikto Segeberg, iom norde de Hamburgo, kaj nur ekestis la 1-an de januaro 2006 per la kunligo de du antaŭaj komunumaroj. La 30-an de septembro 2006 la komunumaro havis 20.076 loĝantojn.

La unuopaj komunumoj estas (la respektivaj nombroj de loĝantoj laŭ la stato 30-a de septembro 2006 inter krampoj):

# Bahrenhof (214)
# Blunk (598)
# Bühnsdorf (369)
# Dreggers (61)
# Fahrenkrug (1.609)
# Geschendorf (550)
# Glasau (965)
# Groß Rönnau (587)
# Klein Gladebrügge (608)
# Klein Rönnau (1.438)
# Krems II (422)
# Negernbötel (1.034)
# Nehms (598)
# Neuengörs (834)
# Pronstorf (1.711)
# Rohlstorf (1.157)
# Schackendorf (813)
# Schieren (285)
# Seedorf (2.245)
# Stipsdorf (226)
# Strukdorf (259)
# Travenhorst (193)
# Traventhal (526)
# Wakendorf I (428)
# Weede (1.030)
# Wensin (823)
# Westerrade (493)

Administra sidejo de la komunumaro estas la urbo Bad Segeberg, kiu tamen ne mem apartenas al la komunumaro. Malcentraj administraj oficejoj ankaŭ estas en la komunumoj Seedorf, Glasau kaj Wensin.

[eta|maldekstra|240px|la merkata placo de la urbo [Bad Segeberg, la komunumara administra sidejo]]

Kategorio:Distrikto Segeberg
T
T
Eŭropa Ekonomia Areo

[eta|320px|La Eŭropa Ekonomia Spaco, konsistas el ĉiuj 26 ŝtatoj de EU kaj [Eŭropa Liber-Komerca Asocio|ELKA (sen Svisio)]]La **Eŭropa Ekonomia Areo** plivastigis la internan merkaton de la Eŭropa Komunumo ekde 1994 je la membroŝtatoj de ELKA, sed sen Svisio.

## Vidu ankaŭ 
* Merkosudo
Eŭropa Liber-Komerca Asocio

La **Eŭropa Liber-Komerca Asocio** aŭ ELKA (, **EFTA**) estas internacia organizaĵo kaj estiĝis en 1960 en Stokholmo (Svedio). La establintoj celis al subteno de prosperado kaj kunlaborado de la membroŝtatoj; samtempe la organizaĵo estus prezentinta alternativon kontraŭ la Eŭropa Komunumo. [300px|eta|Membroŝtatoj: [Islando, Liĥtenŝtejno, Norvegio, Svislando. Eksaj en helverda koloro.]]

Kategorio:Internaciaj organizaĵoj en Svislando
Kategorio:Internaciaj komercaj organizaĵoj
Kategorio:Komercoblokoj
Kategorio:Eŭropa Ekonomia Areo
Kategorio:Liberkomercaj zonoj
Kategorio:Organizaĵoj fonditaj en 1960
Kategorio:Organizaĵoj en Ĝenevo
CE-signado

eta|400px|dekstra|Normkonforma prezentado de la CE-signado

La **CE-signado**n devas porti multaj produktoj, kiuj aperas sur la merkato en la Eŭropa Ekonomia Areo. Unuavice tio koncernas teknikajn produktojn, kiel ekz. maŝinojn, protekt-ekipaĵojn sed ankaŭ ludilojn. La CE-signado ne estas kvalitsigelo, sed estas la indiko, ke produktanto efektivigas minimumajn sekurec-postulojn.

## Evoluo kaj funkcio 
La CE-signado estis enkondukita por atingi sekurecajn produktojn interne de la Eŭropa Ekonomia Areo kadre de la libera komercaĵo-trafiko. Oni ofte nomas ĝin la "pasporto" por la Eŭropa enlanda komerco.
La mallongigo "CE" signifas *Communauté Européenne*, france por „Eŭropa Komunumo“.

EU-direktivoj laŭ artikolo 95 EU-kontrakto determinas sekurecpostulojn minimumajn. La produktanto devas plenumi tiujn ĉi normojn pri produkt-sekureco. La sekurec-pruvo okazas en precize regulita procedo („procedo de la konformeco“). En multaj kazoj la produktanto rajtas atesti memstare la konformecon. Sed por tre danĝeraj produktoj, farantoj devas komisii eksterentreprenan institucion al speciala ekzameno („ekzameno pri konstruspecimeno“).

Per la CE-signado la produktanto konfirmas, ke la produkto plenumas la koncernajn postulojn. Absoluta sekureco – en la senco ke „nenio plu povos okazi“ - neniel estas atestata, sed nur sekureco, kiu dependas nelaste de teknikaj eblecoj kaj de ekonomiaj cirkonstancoj. La minimumaj sekurec-postuloj estas regulitaj en leĝaj normoj por apartaj produkt-grupoj. Tiuj leĝaj normoj por produktoj kun la CE-signado bazas sur unuecaj direktivoj de la EU kaj egalas en la tuta Eŭropa Ekonomia Areo. Se produktanto ne plenumas sian taskon, la merkat-enkondukanto havas la samajn devigojn. La sekurecpostuloj ankaŭ estas plenumendaj, se memfarita produkto nur disponas por propra uzo aŭ se produkto estas importita el lando ekster la Eŭropa Ekonomia Areo. La leĝaj normoj pri produkt-sekureco devigas la faranton kunliveri uzad-instrukcion aŭ produkt-priskribon. La minimuma enhavo de la uzad-instrukcio (ekz. por maŝino) respektive de la produkt-priskribo (ekz. por persona protekt-ekipaĵo) estas ankaŭ regulita en la koncerna normo.

## Kelkaj produktgrupoj 
* Laboriloj: Direktivo 89/655/Eŭropa Ekonomia Komunumo, de la 30-an de novembro 1989
* Premtenujoj: Direktivo 404/87/Eŭropa Ekonomia Komunumo, de la 25-an de junio 1987
* Medicinproduktoj: Direktivo 1993/42/Eŭropa Ekonomia Komunumo, de la 14-an de junio 1993
* Personaj protekt-ekipaĵoj: Direktivo 1989/686/Eŭropa Ekonomia Komunumo, de la 21-an de decembro 1989
* Elektro-laboriloj: Direktivo 2006/95/Eŭropa Komunumo, de la 12-an de decembro 2006
* Ludiloj: Direktivo 378/88/Eŭropa Ekonomia Komunumo, de la 3-an de majo 1988

## Eksteraj ligiloj 
* EUR-Lex - Eŭropunia juro, en la oficialaj lingvoj de la EU

Kategorio:Emblemoj
Masakro de Erzurum

dekstra|300px|eta|Masakritaj armenoj fare de turkoj en Erzurum, la 30-an de oktobro, 1895.
La **Erzuruma Masakro** estis masakro de la senkulpa armena popolo fare de la turkoj en 1895.

"Pli ol 60.000 armenoj estis buĉita en Trebizondo, Erzurum, Erzinghian, Hassankaleh kaj en sennombraj aliaj lokoj. La kristanoj estis frakasitaj kiel vinberoj dum la vinber-rikolto."

## Vidu ankaŭ 
* Armena Genocido

## Referencoj 
## Artikolo 
* THE DESTITUTION AT ERZEROUM.; Review of the Massacre and Plunder Worse than Sassoun's, New York Times, December 6, 1895
* Erzeroum Massacres, Harpers Weekly, December 14, 1895

## Eksteraj ligiloj 
* Massacres of Erzerum
* The Vilayet of Erzeroum

Kategorio:Masakroj
Kategorio:1895
Mando'a lingvo

**Mandalora lingvo** (mando'a) estas fikcilingvo kreita de Karen Traviss por *Lucasarts*, la firmao de la usona filmisto George Lucas. Ĝi estas parolata de la mandaloroj, ekstertera speco de ulo aperanta en la filmserio *Star Wars*. Por doni al la lingvo aliplanedan etoson, Karen desegnis ĝin kun la strukturo Objekto Verbo Subjekto. 

Karen kreis la lingvon por la libro *Republic Commando:Triple Zero*; kaj faris vortarojn, gramatikon kaj tekstojn en la Mando'a lingvo.

Kategorio:Fikcilingvoj
Kategorio:Star Wars
George Armstrong Custer

eta|maldekstra|George Armstrong Custer
**George Armstrong Custer** [ĝoĝ armstron k?sta] (1839—1876) estis usona militisto (leŭtenanto-kolonelo), kiu kombatis en Usona Enlanda Milito kaj en Kontraŭ-Indianaj Militoj en Usono. Li mortis dum la Little Big Horn-a Batalo kontraŭ indianoj komandataj de Sidanta Bovo kaj Freneza Ĉevalo, la 25-an de junio 1876.

Kategorio:Usonaj militistoj
Romulana lingvo

La **romulana lingvo** estas fikcilingvo kreita por Paramount Pictures. Ĝi estas parolata de la romulanoj, ekstertera speco de homsimilaj estaĵoj aperanta en la film- kaj televidaj serioj kaj kinejaj filmoj *Star Trek*.

Laŭ la irlanda-usona verkistino *Diane Duane*, kiu por sia sciencfikcia libroserio *Rihannsu* analizis kaj mem pluevoluigis la romulanan lingvon, la lingvo evuolis el praa formo de la vulkana lingvo (la vulkana lingvo mem en la filmoj estas inventaĵo de la lingvisto Marc Okrand, kiu ankaŭ respondecas pri kreo de la klingona lingvo) kaj laŭsone por ordinara terano similas kiel miksaĵo de latino kaj la kimra lingvo.

Kategorio:Specioj de Star Trek
Kategorio:Fikcilingvoj
Kantoj al Lado

**Kantoj al Lado** estas trikanta muzikaĵo, kantata de la nederlanda muzika grupo Akordo. Tiu muzikaĵo estas traduko de tradiciaj kroataj kantoj, kiuj alvokas Ladon, la printempan dion laŭ slava mitologio. La tradukon faris Akordo mem kaj Simo Milojevic. La kantoj aperis en la unua KD de Akordo, *Muzikpluvo* (1996, 2005).

## Eksteraj ligiloj 
* Teksto de la kantoj ĉe paĝaro de Akordo
Ebergőc

**Ebergőc** estas malgranda vilaĝeto en Hungario en regiono Okcidenta Transdanubio, en departemento Győr-Moson-Sopron, en Distrikto Sopron. La loknomo estas hungara malnova familia nomo.
eta|maldekstre|Vojo en Ebergőc

## Bazaj informoj 
* Poŝtkodo: 9451
* Telefonkodo: 99
* Areo: 5 &nbsp;km²
* Loĝantaro: 130
* Koordinatoj: 47°33′48″N 16°48'42″E

## Situo 
Ebergőc situas sur ebenaĵo, for de ĉefvojo, fervojo kaj rivero, laŭ flankovojoj. Fertőszentmiklós troviĝas 7, Fertőd 11, Kapuvár 20, Bük 25, Sopron 26, Répcelak 27 km-ojn.

## Historio 
La unua mencio devenis el 1343 laŭ tiama hungara ortografio *"Eburgheuch"*. La kolĥozo en 1959 formiĝis.

En Ebergőc migra poŝto servas.

## Vidindaĵoj 
* romanika kaj baroka romkatolika Preĝejo de Emeriko de Hungario (Ebergőc)
* baroka kruco de 1798
* baroka skulptaĵo pri Pieta de 1720
* klasikisma skulptaĵo pri Maria de 1820

## Famuloj 
En Ebergőc naskiĝis Miklós Horváth (bestokuracisto).
eta|maldekstra|Preĝejo de Ebergőc

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Nagylózs

**Nagylózs** (nadjloĵ) estas malgranda vilaĝo en Hungario en regiono Okcidenta Transdanubio, en departemento Győr-Moson-Sopron, en subregiono de **Sopron-Fertőd**. Nagy estas hungare: granda.
300px|eta|kastelo de Nagylózs
eta|Katolika kirko en Nagylózs

## Bazaj informoj 
* Poŝtkodo: 9482
* Telefonkodo: 99
* Areo: 19 &nbsp;km²
* Loĝantaro: 890

## Situo 
La komunumo estas for de ĉefvojo, fervojo kaj rivero.

## Historio 
Pli frue romianoj loĝis tie. La komunumo multe suferis dum la historio, aparte menciindaj estas germana atako en 1406, husista atako en 1454, atako de generalo Heister en 1709, krome okazis incendio kaj pesto. La vilaĝo iĝis opidumo inter 1431-1871.

## Vidindaĵoj 
Vidindaĵoj estas la romanika tombeja Kapelo Stefano la 1-a (Nagylózs) kun gotika turo; romkatolika Kirko Sankta Laŭrenco (Nagylózs) parte el la mezepoko kaj eklektika kastelo de **Viczay** (vicai) kune kun parko el 1880.

## Famuloj 
* en la iama "Nagylós" naskiĝis primaso Imre Lósy.

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Hiperkubo

eta|Projekcio de kubo en 2 dimensiojn
[eta|[Figuro de Schlegel de 4-hiperkubo]]
[eta|[4-hiperkubo|4-hiperkuba projekcio]]
En geometrio, **hiperkubo** estas *n*-dimensia regula hiperpluredro, analogo de kvadrato (*n* = 2) kaj kubo (*n* = 3). Ĝi estas fermita, kompakta, konveksa figuro kies 1-skeleto konsistas el grupoj de kontraŭaj paralelaj strekoj laŭliniigita en ĉiu el la spacaj dimensioj, orte unu al la alia.

*n*-dimensia hiperkubo iam estas ankaŭ nomata kiel **n-kubo**.

La hiperkubo estas la speciala okazo de hiperortangulo.

**Unuobla hiperkubo** estas hiperkubo kies flanko havas longon 1. Ofte, la hiperkubo kies verticoj estas la 2*n* punktoj en *Rn* kun koordinatoj egalaj al 0 aŭ 1 estas nomata kiel **"la" unuobla hiperkubo**.

Dosiero:Dimoffree.svg

Punkto estas 0-hiperkubo. Se movi ĉi tiun punkto je distanco 1 ĝi balaas strekon kiu estas 1-hiperkubo de dimensio 1. Se movi ĉi tiun strekon perpendikulare al ĝi je distanco 1 ĝi balaas 2-dimensian kvadraton kiu estas 2-hiperkubo. Se movis la kvadraton perpendikulare al ĝia ebeno je distanco 1 ĝi balaas 3-dimensian kubon kiu estas 3-hiperkubo. Se movi kubon perpendikulare al ĝia 3-spaco ĝi balaas 4-dimensian 4-hiperkubon.

## Rilatantaj familioj de hiperpluredroj 
Hiperkuboj estas unu el la tri familioj de regulaj hiperpluredroj kiuj ekzistas en spacoj de ĉiu dimensio.

La aliaj du familioj estas la kruco-hiperpluredroj kaj la simplaĵoj. La kvara familio estas la malfiniaj hiperkubaj kahelaroj.

La duala hiperpluredro de *n*-hiperkubo estas *n*-kruco-hiperpluredro.

Alia rilatanta familio de uniformaj hiperpluredroj estas la duonverticaj hiperkuboj kiuj estas konstruitaj de hiperkuboj per alternado, do per forigo de duono de la verticoj kaj anstataŭigo ilin per *(n-1)*-simplaĵaj facetoj.

## Eroj 
Hiperkubo de dimensio *n* havas 2*n* flankoj. 1-dimensia streko havas 2 finaj punktoj; 2-dimensia kvadrato havas 4 laterojn; 3-dimensia kubo havas 6 2-dimensiaj edroj; 4-dimensia 4-hiperkubo havas 8 3-dimensiajn ĉeloj.

La kvanto de *m*-hiperkuboj en la rando de *n*-hiperkubo estas

: 2^{n-m}{n \choose m}. 

Tiel, la kvanto de verticoj de *n*-hiperkubo estas 2*n*.

Ekzemple, la rando de 4-hiperkubo enhavas 8 kuboj, 24 kvadratoj, 32 strekojn kaj 16 verticoj.

## Vidu ankaŭ 
* Familioj de diversdimensiaj hiperpluredroj kaj kahelaroj:
** Simplaĵo (geometrio)
** Kruco-hiperpluredro
** Hiperkubo
** Hiperkuba kahelaro
** Permuta hiperpluredro
* Listo de regulaj hiperpluredroj

## Referencoj 
* Bowen, J. P., Hiperkuboj, *Praktika komputa*, 5(4):97–99, aprilo 1982 .
* H. S. M. Coxeter, *Regular Polytopes* - *Regulaj hiperpluredroj*, 3-a. red., Dover Publications, 1973. ISBN 0-486-61480-8. (p.&nbsp;296, Tabelo I (iii): Regulaj hiperpluredroj, tri regulaj hiperpluredroj en *n* dimensioj (*n* &ge; 5))

## Eksteraj ligiloj 
* 
* 
* Hiperkubaj bildoj  (2D–15D)
* Animacio de hiperkubo 

Kategorio:Hiperpluredroj
Gyalóka

**Gyalóka** [djaloka] estas tre malgranda vilaĝeto en Hungario en regiono Okcidenta Transdanubio, en departemento Győr-Moson-Sopron, en Distrikto Sopron.
eta|maldekstre|Ĉefvojo de Gyalóka
eta|Preĝejo de Gyalóka

## Bazaj informoj 
* Poŝtkodo: 9474
* Telefonprefikso: 99
* Areo: 4 &nbsp;km²
* Loĝantaro: 70

## Situo 
Gyalóka estas proksime de landlimo de Aŭstrio for de ĉefvojo, fervojo kaj rivero. Flankovoje Csepreg kaj Bük estas proksime. Győr troviĝas 100 km-ojn.

## Historio 
La unua mencio devenis el 1308. La vilaĝo en 1922 trovis sin proksime de la nova landlimo de Aŭstrio. En 1959 kolĥozo formiĝis. En Gyalóka migra poŝto servas.

## Vidindaĵoj 
Vidindaĵo estas romkatolika preĝejo omaĝe al Johano la Baptisto el 1761.

## Fontoj 
* datenoj

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Zsira

**Zsira** (ĵira) estas malgranda vilaĝo en Hungario en regiono Okcidenta Transdanubio en departemento Győr-Moson-Sopron, en Distrikto Sopron.
eta|maldekstre|Kastelo de Zsira

## Bazaj informoj 
* Poŝtkodo: 9476
* Telefonprefikso: 99
* Areo: 15 &nbsp;km²
* Loĝantaro: 770

## Situo 
Zsira troviĝas laŭ la aŭstra landlimo for de ĉefvojo, fervojo kaj rivero havanta nur trairan flankovojon. Estas ne tro for flankovojo inter Fertőszentmiklós kaj Kőszeg. Trans la limo situas Lutzmannsburg, inter ili limpasejo funkciis ĝis 2008. Bük troviĝas 12, Kőszeg 17, Sopron 36, Győr 83&nbsp;km-ojn.

## Historio 
La vilaĝo en 1922 aldoniĝis al Aŭstrio, sed la loĝantaro unuece konfesis sin hungaroj kaj restis en Hungario. Ĝis 1945 estis trapasejo kaj kontaktoj al Aŭstrio. En 1931 memstaraj vilaĝoj **Gyüleviz** kaj **Salamonfa** aliĝis al Zsira. En 1947 Fera kurteno konstruiĝis, oni instalis minojn en zonon de la limo. En 1989 la fera kurteno ĉesis, oni trovis en la zono netuŝitan arbaron dum 40 jaroj. Poste oni faris memorlokon pri la fera kurteno. Ekde 2008 ambaŭ landoj apartenas al interna zono de Schengen, sekve la limoj senĝene estas trapaseblaj.
eta|Ĉefvojo en Zsira

## Vidindaĵoj 
Vidindaĵoj estas katolikaj preĝejoj omaĝe al Sankta Laŭrenco kaj omaĝe al Sankta Jozefo, novromanika kapelo **Öskör**, fine kastelo de **Rimanóczy** kune kun la parko.

## Famuloj 
En Zsira naskiĝis arthistoriisto Lajos Végvári.

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Natalja Muraŝkeviĉ

**Natalja Guseva** (post edziniĝo **Muraŝkeviĉ**; ; naskiĝis la 15-an de februaro 1972 en Moskvo) estas sovetia infana kinoaktorino. Ŝi rolis en kelkaj porinfanaj kaj poradoleskaj filmoj, iĝis tre populara post kelkfoja montro de la televida serio "Gastino el estonteco" (1984). Post la fino de la lernejaj studoj ŝi ne plu sekvis la karieron de kinoaktorino, sed dediĉis sin al mikrobiologio, pri kiu ŝi doktoriĝis kaj kiu estas ŝia ĉefa okupo nun.

Ŝia unua rolo estis en la 10-minuta propaganda filmeto "Danĝeraj bagatelaĵoj" (1983). La filmo montras lecionon en mezlernejo, kiun gvidas oficisto de vojpolico. Infanoj rakontas, kiel ili atingis mezlernejon, kaj la oficisto atentigas ilin pri la ne ĉiam evidentaj eraroj, kiujn ili faras en la stratoj. Guseva en tiu filmeto estas unu el la infanoj, kiuj rakontas pri sia vojo al mezlernejo. Tiun filmeton oni longe konsideris perdita, sed bonŝance ĝi estis retrovita en arkivoj komence de la 21-a jarcento.

En 1993 ŝi edziniĝis kaj prenis la familinomon de sia edzo; en 1996 ŝi naskis filinon; en 2001 ŝi divorcis.

Natalja finis en 1994 Moskvan Instituton de Preciza Kemia Teknologio, la fakon de bioteknologio. Ekde siaj junaĝaj spertoj ŝi ne plu rolas en filmoj, ŝi estas sciencisto en la esplora Instituto pri epidemiologio kaj mikrobiologio en Moskvo, kie ŝi ĉefe okupiĝas pri imunokemio kaj virusologio.

## Filmografio 
* 1983 — Опасные пустяки ("Danĝeraj bagatelaĵoj", mallongdaŭra) — http://romantiki.ru/2006/04/27/opasnyie-pustyaki/
* 1984 — Гостья из будущего ("Gastino el estonteco", seria sciencfikcia televida filmo por infanoj) — rolo de Alisa Seleznjova
* 1986 — Гонка века ("Vetrajdo de jarcento", sporta dramo)
* 1987 — Лиловый шар ("Lila globo", infana, scienc-fikcia) — rolo de Alisa Seleznjova
* 1988 — Воля вселенной ("Volo de la universo", infana, scienc-fikcia) — rolo de Lena Lukaŝeviĉ

## Ligiloj 
* Paĝaro de la filmo «Gastino el estonteco» 
* Paĝaro pri Nataŝa Guseva
* Biografio de Nataŝa Guseva en paĝaro pri rusiaj aktoroj rusactors.ru

Kategorio:Rusiaj aktoroj
Kategorio:Sovetiaj aktoroj
Kategorio:Naskiĝintoj en Moskvo
EFTA

La kvar literoj **EFTA** estas la mallongigo por diversaj organizaĵoj. Interalie ĝi aludas al

* Eŭropa Liber-Komerca Asocio (angle: *European Free Trade Association*, tial la mallongiggo) kaj al
* Eŭropa Familia Terapia Asocio
Nemeskér

**Nemeskér** [nemeŝkEr] (, ) estas malgranda vilaĝo en Hungario en regiono Okcidenta Transdanubio en departemento Győr-Moson-Sopron, en Distrikto Sopron. Kér estas malnova hungara gentonomo, Nemes signifas nobelon hungare.
eta|maldekstre|Vojo en Nemeskér
eta|Luterana preĝejo de Nemeskér

## Bazaj informoj 
* Poŝtkodo: 9471
* Telefonprefikso: 99
* Areo: 6 &nbsp;km²
* Loĝantaro: 230.

## Situo 
Nemeskér situas laŭ la fervojo inter Sopron kaj Szombathely, la ĉefvojo Sopron-Balatono preteriras la vilaĝon.

## Historio 
La loko estis praa ejo pri ferfornoj. Dum la kontraŭturkaj bataloj la vilaĝo senhomiĝis, germanoj-aŭstroj refondis la vilaĝon. En 1681 la vilaĝo ricevis permeson por artikola preĝejo.

En Nemeskér migra poŝto servas.

## Vidindaĵoj 
* Luterana preĝejo (Nemeskér) de 1732
* gotikdevena katolika Preĝejo Sankta Ladislao (Nemeskér)
* departementa domego de 1669

## Komunumoj pri *Kér* en Hungara reĝlando 
Kér estas unu el la 7 hungaraj gentoj.

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Pásztortűz

maldekstra|eta|Ekzemplero de la revuo
**Pásztortűz** [PAStortu:z] (hungare „Paŝtista fajro“) estis hungarlingva revuo aperinta en Kluĵo (Rumanio) inter la 9-a de januaro 1921 kaj la 15-a de februaro 1944 laŭ propra memdifino kiel „literatura, arta kaj ilustrita revuo“ (en la unuaj du jaroj ankaŭ „socipolitika“).

## Historio 
Ĝi estis la jurposteulo de *Erdélyi Szemle*, kiu aperis en septembro 1915 redaktite de László Nagy S. Ĝis la 32-a numero 1923 ĝi estis semajngazeto, sekve ĝis la 1924/8-a numero dusemajna kaj ekde 1938 aperis ĉiumonate. Ĝis 1-a de aŭgusto 1923 la ĉefredaktoro estis Sándor Reményik, kiu inter 1927-1930 estis redakciano, poste ĉefkunlaboranto, ekde 1934 denove ĉefredaktoro, sed ekde 1938 li estis ankaŭ gazetposedanto. Aliaj ĉefredaktoroj: József Nyírő (januaro 1922 - majo 1924; Lajos György ĝis la numero 1927/5-a; poste redaktis redakcikomisiono el Áprily Lajos, Gyallay Domokosból kaj Reményik Sándorból (respondecredaktoro Gyallay Domokos). Ekde la numero 1930/13-a la ĉefredaktoro estis Császár Károly, kiu apud Reményik ekde 1934 ĝis la numero 1940/12-a estis respondecredaktoro. En la lastaj jaroj (1941-44) la ĉefredaktoro estis Vásárhelyi Z. Emil. Apartenis al la redaktaro ankoraŭ Gyula Walter kilel respondecredaktoro (1922-24) kaj poste ĉefkunlaboranto; Jenő Dsida  (1932-1936); Kéki Béla (1936-40) kunredaktoro, redakciano (1941-1944); Heszke Béla vicredaktoro en 1943-1944. En 1941-1944 estis redakcianoj ankoraŭ Járosi Andor, Jász Pál kaj Tavaszy Sándor. Por iom da tempo funkciis ankaŭ filiredakcioj en Aiud (Lajos Áprily), Târgu Mureş (Mária Berde), Timişoara (Endre Károly), Oradea (Irén Gulácsy), Odorheiu Secuiesc (László Tompa).
## Fontoj
*Romániai magyar irodalmi lexikon
## Eksteral ligoj 
*Repertoriumo 1921-1944 

Kategorio:Kluĵo
Kategorio:Hungarlingvaj gazetoj en Rumanio
Thomas Aldworth

**Thomas ALDWORTH** estas angla esperantisto kaj komunisto. Ulrich Lins raportas en sia libro *La Danĝera Lingvo*, ke li en 1936 vizitis Leningradon kaj konstatis, ke la Esperanto-vivo tie post longa stagno revigliĝis. Tamen jam en 1937 li konstatis, ke liaj leteroj al esperantistaj amikoj en Leningrado revenis kun la poŝta rimarko "ne konata". 

Kategorio: Anglaj esperantistoj
Kategorio:Britaj esperantistoj
Záriečie (apartigilo)

**Záriečie** povas esti pluraj lokoj en Slovakio kaj signifas *malantaŭ-riverejo*:

*vilaĝo en okcidenta Slovakio, vidu Záriečie en distrikto Púchov,
*parto de vilaĝo Kostolná - Záriečie en distrikto Trenčín,
*fervoja haltejo en urbo Žilina vidu Žilina-Záriečie.
Fertőendréd

**Fertőendréd** () estas malgranda vilaĝo kun titolo vinvilaĝo en Hungario, en regiono Okcidenta Transdanubio, en departemento Győr-Moson-Sopron, en Distrikto Sopron. La loknomo estas hungare Fertő-Andreo.

## Bazaj informoj 
* Poŝtkodo: 9442
* Telefonprefikso: 99
* Areo: 
* Loĝantaro: 638

## Situo 
Fertőendréd situas sur ebenaĵo apud Fertőd, la fervojo kaj ĉefvojo inter Sopron kaj Győr estas proksime.

## Historio 
Antaŭ la hungaroj romianoj vivis tie. La unua mencio devenis el 1348. En 1540 kroataj rifuĝintoj alvenis, poste germanoj setlis. En 1945 oni disdonis parcelojn al la malriĉaj kamparanoj el la grandbieno. En 1959 kolĥozo formiĝis.

## Vidindaĵoj 
Vidindaĵoj estas romkatolika preĝejo el la 18-a jarcento omaĝe al Stefano la 1-a (Hungario), en 1908 oni tute rekonstruis ĝin.

## Famuloj 
En Fertőendréd naskiĝis monaĥo Vendel Endrédy.

## Referencoj 
Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Kategorio:Vinvilaĝoj
Ĵibo

**Ĵibo** estas unu el la veloj de velŝipo.
250ra|dekstra
La ĵibo (1) estas la triangula velo kiu troviĝas antaŭ la frontmasto. La ĵibo estas fiksita je la ekstremaĵo de la pruo kaj estas hisata ĝis 85% de la alto de la frontmasto (7/8 rigita). La ĵibo havas pli malgrandan surfacon ol la ĉefvelo.
La forĵibo (2) estas ĵibo fiksita je la busprito

Kategorio:Ŝipoj
Kategorio:Ŝiperoj
Rakettornistro

eta|Eksperimenta ekipaĵo dum testado
eta|dekstra|Skema prezento de rakettornistro de Bell Textron
[eta|Patenta desegno: 1-Vaporgeneratoro 2-varmeg-vapora tubo 3-[ajuto 4-fuela ventilo 5-direkta levilo 6-hidrogenperoksida rezervaĵo 7-nitrogena rezervaĵo 8-porta kadro 9-Schwen? artiko 10-gambozono]]
[eta|dekstra|250ra|usona kosmonaŭto [Bruce McCandless, uzante MMU]]
La rakettornistro (aŭ raketa kosma dorsosako, iame "jetpako") estas portebla movsistemo, uzante raketan principon kaj per kiu unuopaj personoj povas moviĝi en la aero.

## Konataj tipoj 
### JetPack International 
Fondita en 2003, efektivigis jam 2000 sukcesajn flugojn (2007). Nun (2007) ekzistas 3 modeloj kun flugtempo de 33 sekundoj (ŝospektakloj) ĝis 19 minutoj.

### Bell Textron Jet Pack 
Ĝi estis evoluigita ekde la 1960-aj jaroj fare de la usona Bell Textron, por la usona armeo. La rakettornistro estis nomata *Rocket Belt* kaj funkciis tra ajuto per trovarmigita akvovaporo. Unu premcilindro entenas nitrogenan gason, kiu estas premitas sur katalizilon kun trekoncentrita hidrogena peroksido el du aliaj cilindroj. Tie disfalas la hidrogena peroksido - kun varmoestiĝo de 740&nbsp;°C – al miksaĵo el hidrogeno kaj oksigeno. Tiu trovarma vaporo estas kondukita tra du izolitaj, kurbaj tuboj al la ajutoj kaj tie ili servas por la pelado. Por protekti la uzanton, li/ŝi devis porti varmoizolan veston.

Simila *Rocket Belt* estis uzata jam en la filmo de James Bond *Fajroglobo* de 1965. Oni uzis tiun tipon de rakettornistro dum malferma ceremonio de la someraj olimpikoj de Los Angeles (1984). Per tiu unu persono povis superi baraĵojn altajn 9 m, atingante rapidon de 11 ĝis 16 km/h. La flugtempo estis limigita je 20 sekundoj, dum la posta versio el 1995-2000 ebligis jam 30 sekundojn.

Krom la mallonga flugtempo, ĝi ne ebligas sekuran surteriĝon pro difekto de la sistemo.

### Williams Research 
Ĝi funkciis jete ne kiel raketo (tio estas ĝi ne kunportis la oksidigan materialon). La flugtempo estis maks. 30 sekundoj, sed ĝi estis ekstreme kosta.

## Kosmaj raketaj dorsosakoj 
### Manned Maneuvering Unit (MMU) 
Ĝi estis uzata en la sengravita kosmo, ĉe ĝi servis kiel fuelo la nitrogena gaso. La manovradon ebligis 24 ajutoj.

legu pli detale en aparta artikolo

### Simplified Aid for EVA Rescue (SAFER) 
SAFER estas simpligita formo de MMU-aparato. Ĝi estas uzata same ekster Space Shuttle aŭ en la Internacia Kosmostacio, se la sekuraj ŝnuroj malfunkcias.

### SPK (Sredstvo peredvizxenija kosmonavta) 
SPK estis soveta tipo de analoge al MMU. Ĝi estis testita en kosmostacio Mir.

## Rakettornistroj hodiaŭ 
La plej novan version produktis Jet pack International, kaj ĝi flugis en aprilo de 2007 dum 30 sekundoj super la Central Park kaj estis prezentita en televida programo TODAY. Ĝi kostas 200.000$.

Kategorio:Aeronaŭtiko
Lövő

**Lövő** estas vilaĝo en Hungario en regiono Okcidenta Transdanubio en departemento Győr-Moson-Sopron, en Distrikto Sopron. La loknomo signifas hungare: pafisto.
eta|maldekstre|

## Bazaj informoj 
* Poŝtkodo: 9461
* Areo: 18 &nbsp;km²
* Loĝantaro: 1440

## Situo 
La komunumo situas laŭ la ĉefvojo inter Sopron kaj Balatono, laŭ la fervojo Sopron-Szombathely, krome flankovojo Fertőszentmiklós-Kőszeg trairas la komunumon.
eta|
eta|

## Historio 
En Lövő loĝis pli frue romianoj kaj avaroj. En 1241 pro la mongola invado la vilaĝo senhomiĝas. Poste bavaroj refondis la komunumon. Inter 1454-1514 Lövő iĝas kampurbo. En 1532 la turkoj detruas la vilaĝon. En 1873 incendio okazas.

## Famuloj 
En Lövő naskiĝis literaturhistoriisto László Füzi.

== Komunumoj pri *lövő* (= pafisto) en Hungara reĝlando ==
En la frua mezepoko la pafistoj estis sagistoj.

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Szakony

**Szakony** [sakonj] estas malgranda vilaĝo en Hungario en regiono Okcidenta Transdanubio, en departemento Győr-Moson-Sopron, en Distrikto Sopron.
eta|maldekstre|Vilaĝdomo de Szakony

## Bazaj informoj 
* Poŝtkodo: 9474
* Telefonkodo: 99
* Areo: 14 &nbsp;km²
* Loĝantaro: 520
* Koordinatoj: 47°25′34″N 16°42'54″E

## Situo 
Szakony situas laŭ rojo **Répce**. Csepreg troviĝas 3, Bük 8, Kőszeg 17, Szombathely 25, Sopron 45, Győr 100&nbsp;km-ojn.

## Historio 
La vilaĝo estis loĝata jam dum la neolitiko kaj dum la bronzepoko. La romiana Sukceno-vojo preteriris la vilaĝon. La unua mencio pri la vilaĝo devenis el 1225 en formo *"Zakan"*. Iam Szakony konsistis el Felsőszakony kaj Alsószakony, kiuj poste unuiĝis.
eta|Katolika preĝejo de Szakony
En Szakony migra poŝto servas.

## Vidindaĵoj 
Vidindaĵoj estas romkatolika preĝejo omaĝe al Stefano la 1-a (Hungario) kaj luterana preĝejo el 1793.

## Famuloj 
* Róbert István Horváth, benediktana monaĥo
eta|maldekstre|Vojo en Szakony

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Csáfordjánosfa

**Csáfordjánosfa** [ĉafordjanoŝfa] estas malgranda unuigita vilaĝeto en Hungario en regiono Okcidenta Transdanubio, en departemento Győr-Moson-Sopron, en Distrikto Sopron.
eta|Aleo de Csáfordjánosfa

## Bazaj informoj 
* Poŝtkodo: 9375
* Telefonkodo: 99
* Areo: 5 &nbsp;km²
* Loĝantaro: 240

## Situo 
Csáfordjánosfa estas for de ĉefvojo, fervojo kaj rivero, estas nur rojo **Répce**. Flankovoje Sárvár, Répcelak kaj Bük estas proksime.

## Historio 
Pli frue romianoj loĝis tie. La unuaj mencioj okazis pri Csáford en 1382 en formo „Chapford”, pri Jánosfa en 1414. En 1939 memstaraj vilaĝoj **Répcejánosfa** (pli frue nur *Jánosfa*)kaj **Répcecsáford** (pli frue nur *Csáford*) unuiĝis. La loĝantaro okupiĝas pri agrikulturo.

En Csáfordjánosfa migra poŝto servas.

## Vidindaĵoj 
Vidindaĵoj estas romkatolika preĝejo omaĝe al Emeriko de Hungario kaj fraksenoaleo.

## Famuloj 
En Jánosfa naskiĝis teologo Izidor Guzmics.

Kategorio:Vilaĝoj de Hungario
Kategorio:Vilaĝoj de departemento Győr-Moson-Sopron
Ermelo

Dosiero:Loudspeaker.svg **Ermelo** ()
estas loĝloko kaj municipo en la nederlanda provinco Gelderland. Laŭ la stato de  en la municipo vivis  sur areo de  kvadrataj kilometroj (de kiu 1,72 km² estas akvo), kio rezultigas loĝdenson de  loĝantoj/km². 

La teritorio havas komunan limon kun .

La nova municipo Ermelo ekestis en 1972 post disiĝo de la municipo Nunspeet.

Kategorio:Vilaĝoj de Nederlando
Kategorio:Loĝlokoj en Gelderlando
Kategorio:Municipoj de Gelderlando